ddrg/super_eurlex huggingface dataset:
Úradný vestník L 171 , 29/07/1972 S. 0039 - 0039

Fínske špeciálne vydanie: Kapitola 3 Zväzok 4 S. 0229

Dánske špeciálne vydanie: Série I Kapitola 1972(III) S. 0726

Švédske špeciálne vydanie: Kapitola 3 Zväzok 4 S. 0229

Anglické špeciálne vydanie: Série I Kapitola 1972(III) S. 0765

Grécke špeciálne vydanie: Kapitola 03 Zväzok 8 S. 0093

Španielske špeciálne vydanie: Kapitola 03 Zväzok 6 S. 0054

Portugalské špeciálne vydanie Kapitola 03 Zväzok 6 S. 0054



Smernica Rady z 20. júla 1972, ktorou sa mení a dopĺňa smernica o zavádzaní metód spoločenstva na odber vzoriek a metód analýz na úradné kontroly krmív (72/275/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na jej články 43 a 100, so zreteľom na návrh Komisie, so zreteľom na stanovisko Európskeho parlamentu, so zreteľom na stanovisko Hospodárskeho a sociálneho výboru, keďže článok 4 smernice Rady z 20. júla 1970 [1] o zavádzaní metód spoločenstva na odber vzoriek a metód analýz na úradné kontroly krmív ustanovuje, že postup pre toto zavedenie ustanovený v článku 3 uvedenej smernice, sa musí ukončiť do osemnástich mesiacov od dátumu, kedy sa záležitosť prvýkrát oznámi Stálemu výboru pre krmivá, a to buď podľa článku 3 (1), alebo podľa akéhokoľvek zodpovedajúceho ustanovenia; keďže výboru sa na jeho zasadnutí v dňoch 15. a 16. decembra 1970 predložili dva návrhy smernice Komisie; keďže tento postup by sa preto mal ukončiť do 16. júna 1972; keďže sa ukázalo, že tento postup bol v minulosti úplne dostačujúci a mal by sa preto zachovať aj po pôvodne ustanovenej lehote, PRIJALA TÚTO SMERNICU: Článok 1 Článok 4 smernice Rady z 20. júla 1970 sa týmto zrušuje s účinnosťou od 16. júna 1972. Článok 2 Táto smernica je adresovaná členským štátom. V Bruseli 20. júla 1972 Za Radu predseda T. Westerterp [1] Ú. v. ES L 170, 3.8.1970, s. 2. --------------------------------------------------
Úradný vestník L 121 , 26/05/1972 S. 0032 - 0032

Fínske špeciálne vydanie: Kapitola 5 Zväzok 1 S. 0174

Dánske špeciálne vydanie: Série I Kapitola 1972(II) S. 0456

Švédske špeciálne vydanie: Kapitola 5 Zväzok 1 S. 0174

Anglické špeciálne vydanie: Série I Kapitola 1972(II) S. 0474

Grécke špeciálne vydanie: Kapitola 05 Zväzok 1 S. 0218

Španielske špeciálne vydanie: Kapitola 05 Zväzok 2 S. 0006

Portugalské špeciálne vydanie Kapitola 05 Zväzok 2 S. 0006



Smernica Rady z 18. mája 1972, o rozšírení pôsobnosti smernice z 25. februára 1964 o koordinácii osobitných opatrení o pohybe a pobyte cudzích štátnych príslušníkov, prijatých z dôvodov verejného poriadku, verejnej bezpečnosti alebo verejného zdravia, na pracovníkov využívajúcich právo ostať na území členského štátu po tom, ako boli v tomto štáte zamestnaní (72/194/EHS) RADA EURÓPSKYCH SPOLOČENSTIEV, so zreteľom na Zmluvu o Európskom hospodárskom spoločenstve, a najmä na jej články 49 a 56 (2); so zreteľom na návrh Komisie; so zreteľom na stanovisko Zhromaždenia; so zreteľom na stanovisko Hospodárskeho a sociálneho výboru; keďže smernica Rady z 25. februára 1964 [1] koordinovala osobitné opatrenia o pohybe a pobyte cudzích štátnych príslušníkov, prijatých z dôvodov verejného poriadku, verejnej bezpečnosti alebo verejného zdravia, a keďže nariadenie Komisie (EHS) č. 1251/70 [2] z 29. júna 1970 o práve pracovníkov zostať na území členského štátu po skončení zamestnania v tomto štáte ustanovilo podmienky na uplatňovanie tohto práva; keďže smernica z 25. februára 1964 by sa mala naďalej vzťahovať na osoby, ktorých sa toto nariadenie týka, PRIJALA TÚTO SMERNICU: Článok 1 Smernica Rady z 25. februára 1964 o koordinácii osobitných opatrení o pohybe a pobyte cudzích štátnych príslušníkov, prijatých z dôvodov verejného poriadku, verejnej bezpečnosti alebo verejného zdravia, sa vzťahuje na štátnych príslušníkov členských štátov a ich rodinných príslušníkov, ktorí na základe smernice (EHS) č. 1251/70 si uplatňujú právo ostať na území daného členského štátu. Článok 2 Členské štáty prijmú opatrenia potrebné na dosiahnutie súladu s touto smernicou do šiestich mesiacov od jej oznámenia a okamžite o tom informujú Komisiu. Článok 3 Táto smernica je určená členským štátom EÚ. V Bruseli 18. mája 1972 Za Radu predseda M. Mart [1] Ú. v. ES 56, 4.4.1964, s. 850/64. [2] Ú. v. ES L 142, 30.6.1970, s. 24. --------------------------------------------------
Úradný vestník L 291 , 28/12/1972 S. 0162 - 0162

Fínske špeciálne vydanie: Kapitola 6 Zväzok 1 S. 0114

Dánske špeciálne vydanie: Série I Kapitola 1972(31.12)L291 S. 0023

Švédske špeciálne vydanie: Kapitola 6 Zväzok 1 S. 0114

Anglické špeciálne vydanie: Série I Kapitola 1972(28-30.12) S. 0077

Grécke špeciálne vydanie: Kapitola 06 Zväzok 1 S. 0143

Španielske špeciálne vydanie: Kapitola 13 Zväzok 2 S. 0179

Portugalské špeciálne vydanie Kapitola 13 Zväzok 2 S. 0179



Smernica Rady z 19. decembra 1972, ktorou sa mení a dopĺňa smernica Rady 72/166/EHS z 24. apríla 1972 o aproximácii právnych predpisov členských štátov týkajúcich sa poistenia zodpovednosti za škodu spôsobenú motorovými vozidlami a kontroly plnenia povinnosti poistenia tejto zodpovednosti (72/430/EHS) RADA EURÓPSKYCH SPOLOČENSTIEV, so zreteľom na Zmluvu o pristúpení nových členských štátov k Európskemu hospodárskemu spoločenstvu a k Európskemu spoločenstvu pre atómovú energiu [1], podpísanú v Bruseli 22. januára 1972, najmä na článok 153 k nej pripojeného aktu; so zreteľom na návrh Komisie; keďže po rozšírení spoločenstva sa počet národných kancelárií, ktoré berie do úvahy smernica Rady 72/166 [2] zo dňa 24. apríla 1972 o aproximácii právnych predpisov členských štátov týkajúcich sa poistenia zodpovednosti za škodu spôsobenú motorovými vozidlami a kontroly plnenia povinnosti poistenia tejto zodpovednosti, zvýši zo šesť na deväť a vyžaduje si upravenie danej smernice, PRIJALA TÚTO SMERNICU: Článok 1 "po uzavretí dohody medzi deviatimi národnými kanceláriami poisťovateľov, podľa ktorej sa každá národná kancelária zaväzuje vysporiadať v súlade s ustanoveniami vnútroštátnych právnych predpisov o povinnom poistení vysporiadať nároky z poistných udalostí, pokiaľ ide o nehody, ku ktorým došlo na jej území a ktoré boli spôsobené vozidlami obvykle sa nachádzajúcimi na území iného členského štátu, bez ohľadu na to, či takéto vozidlá sú alebo nie sú poistené;" . Článok 2 Táto smernica nadobúda účinnosť dňom pristúpenia nových členských štátov k Európskym spoločenstvám. Táto smernica je adresovaná členským štátom. V Bruseli 19. decembra 1972 Za Radu predseda T. Westerterp [1] Ú. v. ES L 73, 27.3.1972, s. 1. [2] Ú. v. ES L 103, 2.5.1972, s. 1. --------------------------------------------------
Úradný vestník L 291 , 28/12/1972 S. 0156 - 0157

Fínske špeciálne vydanie: Kapitola 13 Zväzok 2 S. 0162

Dánske špeciálne vydanie: Série I Kapitola 1972(28.12) S. 0023

Švédske špeciálne vydanie: Kapitola 13 Zväzok 2 S. 0162

Anglické špeciálne vydanie: Série I Kapitola 1972(28-30.12) S. 0071

Grécke špeciálne vydanie: Kapitola 13 Zväzok 2 S. 0056

Španielske špeciálne vydanie: Kapitola 13 Zväzok 2 S. 0177

Portugalské špeciálne vydanie Kapitola 13 Zväzok 2 S. 0177



Smernica Rady z 19. decembra 1972, ktorá mení a dopĺňa smernicu Rady z 26. júla 1971 o aproximácii zákonov členských štátov vzťahujúcich sa na spoločné ustanovenia pre meracie prístroje a metódy metrologickej kontroly (72/427/EHS) RADA EURÓPSKYCH SPOLOČENSTIEV, so zreteľom na Zmluvu o pristúpení nových členských štátov do Európskeho hospodárskeho spoločenstva a do Európskeho spoločenstva pre atómovú energiu, ktorá bola podpísaná 22. januára 1972, a najmä na článok 153 k nej priloženého aktu, so zreteľom na návrh Komisie, keďže príloha II smernice Rady z 26. júla 1971 [1] o aproximácii zákonov členských štátov vzťahujúcich sa na spoločné ustanovenia pre meracie prístroje a metódy metrologickej kontroly si vyžaduje technickú úpravu v dôsledku rozšírenia spoločenstva; keďže podľa článku 30 vyššie uvedeného aktu sa spomenutá smernica musí zmeniť a doplniť v súlade s pravidlami ustanovenými v prílohe II tohto aktu; PRIJALA TÚTO SMERNICU: Článok 1 Nákresy, ktorých sa týka príloha II bod 3.2.1 smernice Rady z 26. júla 1971, sa doplnia písmenami potrebnými pre znaky UK, IR a DK v súlade s nižšie uvedenými vzormi: +++++ TIFF +++++ Článok 2 Táto smernica je adresovaná členským štátom a nadobudne účinnosť dňom pristúpenia. V Bruseli 19. decembra 1972 Za Radu predseda T. Westerterp [1] Ú. v. ES L 202, 6.9.1971, s. 1. --------------------------------------------------
Úradný vestník L 083 , 30/03/1973 S. 0035 - 0035

Fínske špeciálne vydanie: Kapitola 3 Zväzok 5 S. 0129

Grécke špeciálne vydanie: Kapitola 03 Zväzok 9 S. 0128

Švédske špeciálne vydanie: Kapitola 3 Zväzok 5 S. 0129

Španielske špeciálne vydanie: Kapitola 03 Zväzok 6 S. 0244

Portugalské špeciálne vydanie Kapitola 03 Zväzok 6 S. 0244



Smernica Komisie z 5. decembra 1972, ktorá mení a dopĺňa druhú smernicu Komisie z 18. novembra 1971, zavádzajúca metódy analýzy na úradnú kontrolu krmív na území spoločenstva (73/47/EHS) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady z 20. júla 1970 [1] o zavedení metód Spoločenstva na vzorkovanie analýzy na účely úradnej kontroly, zmenenej a doplnenej smernicou z 20. júla 1972 [2], a najmä na jej článok 2, keďže 18. novembra 1971 Komisia prijala druhú smernicu [3] ustanovujúcu metódy analýzy na úradnú kontrolu krmív; keďže časť 1 prílohy k tejto smernici stanovuje metódu stanovenia vlhkosti, ktorú je možné uplatniť inter alia na analýzu živočíšnych a rastlinných tukov a olejov; keďže vlhkosť v živočíšnych a rastlinných tukoch a olejoch sa musí od 1. januára 1974 stanovovať inou metódou, ktorá bola ustanovená štvrtou smernicou Komisie, zavádzajúcou metódy analýzy na úradnú kontrolu krmív na území spoločenstva; vzhľadom na to sa ruší povinnosť uplatňovať metódu stanovenia vlhkosti, ako je vymedzené v druhej smernici, na analýzu živočíšnych a rastlinných tukov a olejov; keďže opatrenia ustanovené v tejto smernici sú v súlade so stanoviskom Stáleho výboru pre krmivá, PRIJALA TÚTO SMERNICU: Článok 1 Druhá smernica Komisie zavádzajúca metódy analýzy na úradnu kontrolu krmív sa mení a dopĺňa takto: Druhá veta v prvom pododseku bodu 1, časť 1 prílohy sa nahrádza takto: "Toto sa nevzťahuje na analýzu produktov z mlieka ako jednozložkových krmív, analýzu minerálnych látok a zmesí pozostávajúcich prevažne z minerálnych látok, analýzu živočíšnych a rastlinných tukov a olejov alebo analýzu olejnatých semien a olejnatého ovocia vymedzených v nariadení Rady 136/66/EHS (1) z 22. septembra 1966 o zavedení organizácie spoločného trhu pre oleje a tuky." Článok 2 Členské štáty príjmu najneskôr do 1. januára 1973 zákony, iné právne predpisy a administratívne opatrenia potrebné na dosiahnutie súladu s touto smernicou. Bezodkladne o tom budú informovať Komisiu. Článok 3 Táto smernica je adresovaná členským štátom. V Bruseli 5. decembra 1972 Za Komisiu S. L. Mansholt predseda [1] Ú. v. ES L 170, 3.8.1970, s. 2. [2] Ú. v. ES L 171, 29.7.1972, s. 39. [3] Ú. v. ES L 279, 20.12.1971, s. 7. --------------------------------------------------
Úradný vestník L 303 , 13/11/1974 S. 0009 - 0009

Grécke špeciálne vydanie: Kapitola 09 Zväzok 1 S. 0042

Španielske špeciálne vydanie: Kapitola 09 Zväzok 1 S. 0046

Portugalské špeciálne vydanie Kapitola 09 Zväzok 1 S. 0046



Smernica Rady zo 7. novembra 1974, ktorou sa mení a dopĺňa článok 5 ods. 2 smernice 69/335/EHS o nepriamych daniach zo zvýšenia základného kapitálu (74/553/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na jej články 99 a 100, so zreteľom na návrh Komisie, so zreteľom na stanovisko Európskeho parlamentu [1], so zreteľom na stanovisko Hospodárskeho a sociálneho výboru [2], keďže článok 5 ods. 2 smernice Rady 69/335/EHS [3] zo 17. júla 1969 o nepriamych daniach zo zvýšenia základného kapitálu stanovuje, že v prípadoch uvedených v odseku 1 písm. a), b) a c) nesmie byť zdaniteľná čiastka menšia ako reálna hodnota podielov spoločnosti, ktoré sa pridelia alebo ktoré patria jednotlivému spoločníkovi, alebo nominálna čiastka týchto podielov v prípade, že nominálna čiastka podielov prevyšuje ich reálnu hodnotu; keďže prijatie reálnej hodnoty podielov ako minimálny základ pre zdanenie nie je v niektorých uvedených prípadoch v súlade s princípmi, na ktorých je založená harmonizovaná daň základného kapitálu, a ktorej cieľom je uviesť systém, ktorým sa základná daň uvaľuje len na operácie právne ustanovujúce zvýšenie kapitálu a len pokiaľ takáto operácia prispieva k posilneniu hospodárskeho potenciálu spoločnosti, PRIJALA TÚTO SMERNICU: Článok 1 "2. V prípadoch uvedených v odseku 1 písm. a) a b) môžu členské štáty odvodiť zdaniteľnú čiastku zo skutočnej hodnoty podielu spoločnosti, ktoré sa pridelia alebo ktoré patria jednotlivému spoločníkovi. Toto sa nevzťahuje na prípady, v ktorých sú príspevky vykonané v hotovosti. Zdaniteľná čiastka nesmie byť v žiadnom prípade nižšia ako nominálna čiastka akcií spoločnosti, ktoré obdrží alebo ktoré patria jednotlivému spoločníkovi." Článok 2 Táto smernica je adresovaná členským štátom. V Bruseli 7. novembra 1974 Za Radu prezident A. Jarrot [1] Ú. v. ES C 76, 3.7.1974, s. 9. [2] Ú. v. ES C 109, 19.9.1974, s. 35. [3] Ú. v. ES L 249, 3.10.1969, s. 25. --------------------------------------------------
Úradný vestník L 014 , 20/01/1975 S. 0014 - 0014

Fínske špeciálne vydanie: Kapitola 6 Zväzok 1 S. 0175

Grécke špeciálne vydanie: Kapitola 06 Zväzok 1 S. 0195

Švédske špeciálne vydanie: Kapitola 6 Zväzok 1 S. 0175

Španielske špeciálne vydanie: Kapitola 05 Zväzok 2 S. 0045

Portugalské špeciálne vydanie Kapitola 05 Zväzok 2 S. 0045



Smernica Rady zo 17. decembra 1974 rozširujúca rozsah smernice č. 64/221/EHS o koordinácii osobitných opatrení o pohybe a pobyte cudzincov, prijatých z dôvodov verejného poriadku, verejnej bezpečnosti alebo verejného zdravia, aby zahŕňala štátnych príslušníkov členského štátu, ktorí si uplatnia právo zostať na území iného členského štátu po ukončení samostatnej zárobkovej činnosti v danom štáte (75/35/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na jej článok 56, odsek 2 a článok 235, so zreteľom na návrh Komisie, so zreteľom na stanovisko Zhromaždenia [1], so zreteľom na stanovisko Hospodárskeho a sociálneho výboru [2], keďže smernica č. 64/221/EHS [3] koordinovala osobitné opatrenia týkajúce sa pohybu a pobytu cudzincov, opodstatnených na základe verejnej politiky, verejnej bezpečnosti alebo verejného zdravia a keďže smernica č. 75/34/EHS [4] ustanovila podmienky pre uplatnenie práva štátnych príslušníkov členského štátu zostať na území iného členského štátu po ukončení samostatnej zárobkovej činnosti v danom štáte; keďže smernica č. 64/221/EHS by sa preto mala uplatňovať na osoby, na ktoré sa uplatňuje smernica č. 75/34/EHS, PRIJALA TÚTO SMERNICU: Článok 1 Smernica č. 64/221/EHS sa uplatňuje na štátnych príslušníkov členských štátov a ich rodinných príslušníkov, ktorí majú právo zostať na území iného členského štátu podľa smernice č. 75/34/EHS. Článok 2 Do dvanástich mesiacov od oznámenia tejto smernice členské štáty prijmú opatrenia na dosiahnutie súladu s jej ustanoveniami a ihneď o tom budú informovať Komisiu. Článok 3 Táto smernica je určená členským štátom. V Bruseli 17. decembra 1994 Za Radu predseda M. Durafour [1] Ú. v. ES C 14, 27.3.1973, s. 21. [2] Ú. v. ES C 142, 31.12.1972, s. 10. [3] Ú. v. ES 56, 4.4.1964, s. 850/64. [4] Pozri s. 10 tohto úradného vestníka. --------------------------------------------------
Úradný vestník L 172 , 03/07/1975 S. 0017 - 0017

Fínske špeciálne vydanie: Kapitola 3 Zväzok 6 S. 0090

Grécke špeciálne vydanie: Kapitola 03 Zväzok 13 S. 0032

Švédske špeciálne vydanie: Kapitola 3 Zväzok 6 S. 0090



Smernica Rady z 24. júna 1975, ktorou sa menia a dopĺňajú smernice č. 64/432/EHS, č. 64/433/EHS, č. 71/118/EHS, č. 72/461/EHS a č. 72/462/EHS, pokiaľ ide o platnosť postupov Stáleho veterinárneho výboru (75/379/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, a najmä na jej články 43 a 100, so zreteľom na návrh Komisie, so zreteľom na stanovisko Európskeho parlamentu [1], keďže Stály veterinárny výbor zriadený na základe rozhodnutia č. 68/361/EHS [2], vyjadruje svoje stanovisko v súlade s postupmi, ktorých platnosť je obmedzená obdobím 30 mesiacov počínajúc dňom, keď bol tento výbor po prvýkrát požiadaný o stanovisko; keďže výbor bol po prvýkrát v tejto záležitosti oslovený 22. decembra 1972; keďže uplynulé obdobie nebolo dostatočne dlhé na prijatie definitívneho rozhodnutia a keďže platnosť uvedených postupov by mala byť predĺžená iba dočasne, PRIJALA TÚTO SMERNICU: Článok 1 V týchto článkoch sa termín "30 mesiacov" nahrádza termínom "102 mesiacov": - článok 14 smernice Rady č. 64/432/EHS [3] z 26. júna 1964 o zdravotných problémoch zvierat pri obchodovaní v ç spoločenstve s hovädzím dobytkom a ošípanými, naposledy zmenenej a doplnenej smernicou Rady č. 74/387/EHS [4]; - článok 9b smernice Rady č. 64/433/EHS [5] z 26. júna 1964 o zdravotných problémoch ovplyvňujúcich obchodovanie v spoločenstve s čerstvým mäsom, naposledy zmenenej a doplnenej smernicou č. 74/387/EHS; - článok 13 smernice Rady č. 71/118/EHS [6] z 15. februára 1971 o zdravotných problémoch ovplyvňujúcich obchodovanie s čerstvým hydinovým mäsom, naposledy zmenenej a doplnenej smernicou č. 74/387/EHS; - článok 10 smernice Rady č. 72/461/EHS [7] z 12. decembra 1972 o zdravotných problémoch ovplyvňujúcich obchodovanie v spoločenstve s čerstvým mäsom, naposledy zmenenej a doplnenej smernicou č. 74/387/EHS; - článok 31 smernice Rady č. 72/462/EHS [8] z 12. decembra 1972 o zdravotných problémoch a problémoch veterinárnej kontroly pri dovoze hovädzieho dobytka, ošípaných a čerstvého mäsa z tretích krajín, naposledy zmenenej a doplnenej smernicou č. 74/387/EHS. Článok 2 Táto smernica je adresovaná členským štátom. V Luxemburgu 24. júna 1975 Za Radu predseda M. A. Clinton [1] Ú. v. ES C 111, 20.5.1975, s. 26. [2] Ú. v. ES L 255, 18.10.1968, s. 23. [3] Ú. v. ES 121, 29.7.1964, s. 1977/64. [4] Ú. v. ES L 202, 24.7.1974, s. 36. [5] Ú. v. ES 121, 29.7.1964, s. 2012/64. [6] Ú. v. ES L 55, 8.3.1971, s. 23. [7] Ú. v. ES L 302, 31.12.1972, s. 24. [8] Ú. v. ES L 302, 31.12.1972, s. 28. --------------------------------------------------
Úradný vestník L 228 , 29/08/1975 S. 0026 - 0026

Fínske špeciálne vydanie: Kapitola 3 Zväzok 6 S. 0151

Grécke špeciálne vydanie: Kapitola 03 Zväzok 13 S. 0134

Švédske špeciálne vydanie: Kapitola 3 Zväzok 6 S. 0151



Smernica Komisie z 25. júla 1975, ktorou sa uvádzanie osiva lipnice lúčnej (Poa pratensis L.) na trh obmedzuje na osivo, ktoré bolo úradne uznané ako "základné osivo" alebo "certifikované osivo" (75/502/EHS) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady zo 14. júna 1966 o uvádzaní osiva krmovín na trh [1], naposledy zmenenú a doplnenú smernicou Rady z 11. decembra 1973 [2], najmä na článok 3 ods. 3; keďže uvedená smernica povoľuje uvádzať na trh základné, certifikované a obchodné osivo lipnice lúčnej (Poa pratensis L.); keďže článok 3 ods. 3 uvedenej smernice oprávňuje Komisiu zakázať uvádzať na trh osivo krmovín, ktoré nebolo úradne uznané ako "základné osivo" alebo "certifikované osivo"; keďže členské štáty v súčasnej dobe produkujú dostatočné množstvo základného a certifikovaného osiva na uspokojenie dopytu po osive lipnice lúčnej v spoločenstve; keďže je preto vhodné aj naďalej nepovoľovať uvádzanie obchodného osiva lipnice lúčnej na trh po spotrebovaní zásob zo súčasnej produkcie; keďže opatrenia ustanovené v tejto smernici sú v súlade so stanoviskom Stáleho výboru pre osivá a množiteľský materiál pre poľnohospodárstvo, záhradníctvo a lesníctvo, PRIJALA TÚTO SMERNICU: Článok 1 Členské štáty ustanovujú, že od 1. júla 1976 už nie je povolené uvádzať na trh osivo lipnice lúčnej (Poa pratensis L.), ktoré nebolo úradne uznané ako základné osivo alebo certifikované osivo. Článok 2 Členské štáty prijmú s účinnosťou najneskôr od 1. júla 1976 zákony, iné právne predpisy alebo správne opatrenia potrebné na dosiahnutie súladu s touto smernicou. Bezodkladne o tom informujú Komisiu. Článok 3 Táto smernica je adresovaná členským štátom. V Bruseli 25. júla 1975 Za Komisiu P. J. Lardinois člen Komisie [1] Ú. v. ES 125, 11.7.1966, s. 2298/66. [2] Ú. v. ES L 356, 27.12.1973, s. 79. --------------------------------------------------
Úradný vestník L 108 , 26/04/1976 S. 0019 - 0020

Fínske špeciálne vydanie: Kapitola 13 Zväzok 4 S. 0229

Grécke špeciálne vydanie: Kapitola 03 Zväzok 15 S. 0044

Švédske špeciálne vydanie: Kapitola 13 Zväzok 4 S. 0229

Španielske špeciálne vydanie: Kapitola 13 Zväzok 5 S. 0003

Portugalské špeciálne vydanie Kapitola 13 Zväzok 5 S. 0003



Smernica Rady zo 6. apríla 1976, ktorou sa po piaty raz mení a dopĺňa smernica Rady z 23. októbra 1962 o aproximácii právnych predpisov členských štátov týkajúcich sa farbív, ktoré sú povolené na použitie v potravinách určených pre ľudskú spotrebu (76/399/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na jej článok 100, so zreteľom na návrh Komisie, so zreteľom na stanovisko Zhromaždenia [1], so zreteľom na stanovisko Hospodárskeho a sociálneho výboru [2], keďže smernica Rady z 23. októbra 1962 o aproximácii právnych predpisov členských štátov týkajúcich sa farbív, sú povolené na použitie v potravinách určených pre ľudskú spotrebu [3], naposledy zmenená a doplnená smernicou 70/358/EHS [4], stanovuje spoločný zoznam farbív; keďže od prijatia tejto smernice došlo k významným zmenám v metódach toxikologického výskumu potravinárskych prídavných látok, a to najmä vo vyhodnocovaní a interpretácii biologických a chemických informácií; keďže vo vzťahu k súčasným požiadavkám ohľadne bezpečnosti používania farbív, by sa viac nemalo povoliť používanie určitých farbív v potravinách; keďže takto vyžadovaný zákaz by sa mal uviesť do účinnosti za podmienok, ktoré zabezpečujú ochranu zdravia verejnosti, ale tak, aby sa v maximálnej možnej miere predišlo narušeniu technologického a hospodárskeho procesu, PRIJALA TÚTO SMERNICU: Článok 1 1. Prílohy I a III smernice z 23. októbra 1962 sa menia a dopĺňajú takto: Od 1. januára 1977 sa vypúšťajú tieto farbivá: E 103 chryzoín S, E 105 žltá odolná proti blednutiu AB, E 111 oranžová GGN, E 121 orchil, orceín, E 125 šarlátová GN, E 126 ponceau 6 R, E 130 antrachinónová modrá (solantrínová modrá RS), E 152 čierna 7984, E 181 ambra pálená. 2. Predaj potravín, ktoré obsahujú jedno alebo viacero farbív uvedených v odseku 1 sa zakazuje od 1. januára 1978. Článok 2 Členské štáty, ktoré sú oprávnené zakázať používanie jedného alebo viacerých farbív uvedených v článku 1 ods. 1 do 31. decembra 1975, môžu tento zákaz ponechať v platnosti aj po tomto dátume. Článok 3 Členské štáty prijmú všetky opatrenia nevyhnutné na dosiahnutie súladu s touto smernicou v dňoch, ktoré sú určené v článku 1 a ihneď o tom informujú Komisiu. Článok 4 Táto smernica je adresovaná členským štátom. V Luxemburgu 6. apríla 1976 Za Radu predseda J. Hamilius [1] Ú. v. ES L 79, 5.4.1976, s. 46. [2] Ú. v. ES C 50, 4.3.1976, s. 8. [3] Ú. v. ES 115, 11.11.1962, s. 2645/62. [4] Ú. v. ES L 157, 18.7.1970, s. 36. --------------------------------------------------